DAGANATOS
BETEGSÉGEK
GYÓGYÍTÁSA

DIAGNÓZISTÓL A GYÓGYULÁSIG

DR. CSOMAI ZITA

Szerkesztette

Komor Kata

Copyright © Dr. Csomai Zita, 2021

Hungarian edition © Good Life Books, 2026

Cover design © Good Life Books, 2026

Ábrák és fotók: Shutterstock.com

Az Édesvíz könyvek a GLB Könyvkiadó Kft.
gondozásában jelennek meg.

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk csupán tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt észszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

GOOD LIFE BOOKS, BUDAPEST

Felelős kiadó Eitner Noémi és Melher Viktor igazgatók

Műszaki vezető Horányi Laura

Főszerkesztő Melher Viktor

Tipográfia Madarász György

Borítót készítette Goart Design Bt.

Elektronikus változat
Békyné Kiss Adrien

9789636303259

Tartalomjegyzék

Bemutatkozás

Ajánlás a könyvhöz

Bevezető

1. fejezet: A daganatos betegségek statisztikája

2. fejezet: Orvosi kezelések összevetve a természetgyógyászati módszerekkel

3. fejezet: A daganatos betegségek kialakulásának holisztikus megközelítése

Fizikai, testi okok

Onkogén vírusok

Táplálkozás

Vércukorszint

Vitamin- és ásványianyag-hiány

Nehézfémek

Méreganyagok, szabad gyökök

Méreganyagok a környezetben

Alaprendszer

Mozgásszegény életmód

Lelki okok

C-típusú személyiség

Stresszhelyzetek

Az életünk során elszenvedett valós vagy vélt traumák

Energetikai okok

Hegek

Földsugárzások

4. fejezet: A daganatos sejtek jellemzői

5. fejezet: A daganatos betegség egy stoptábla az élettől

6. fejezet: A gyógyulás útja

Fizikai, testi gyógymódok

Táplálkozás

Vércukorszint-rendezés

Méregtelenítés, lúgosítás, böjt

Vitaminok, antioxidánsok

Gyógynövények

Illóolajok

Gyógygombák

CBD, kannabinoidok, kenderkészítmények

Vírusgátlás

Ásványi anyagok, nyomelemek

Nehézfém-kivezetés

Víz, gyógyvizek, élő víz

Lelki terápiák

A hit kérdése

Terapeutáknak

Harag, bűntudat, önostorozás oldása

Halottak elengedése

Kineziológia

Új német orvostudomány (GNM) elmélete

Bach-virágterápia

Meditáció, relaxáció

Házi feladatok

Energetikai terápiák

Csikung

Energetikai kezelések

Gyógyító kristályok

A holisztikus kezelés lehetőségei

7. fejezet: Orvosi kezelések és alternatív gyógymódok

A diagnózis idején

Műtét előtt, után

Kemoterápiás kezelés mellett

Vitaminok, antioxidánsok

Sugárterápia mellett

Az orvosi kezelések után

8. fejezet: Daganattípusok szerinti kiegészítő kezelések

Tüdőrák

Vastagbélrák

Gyomorrák

Hasnyálmirigyrák

Májrák

Leukémia

Limfóma

Nőgyógyászati daganatok

Mellrák

Méhnyakrák

Petefészekrák

Daganatos betegségek a várandósság alatt

Hererák

Prosztatarák

Veserák

Húgyhólyagrák

Bőrrák

Pajzsmirigyrák

Agydaganat

Szarkómák

Csontdaganatok

Gyerekkori daganatok

Az áttétek holisztikus megközelítése

9. fejezet: Gyógyulj meg a rákból! 15 hetes gyógyulástámogató program

Méltatások

Köszönetnyilvánítás

Irodalomjegyzék

Bemutatkozás

Kisgyermekkorom óta orvosnak készültem, annak ellenére, hogy nem volt orvos sem a szűk családban, sem a rokonságban. Hároméves koromban, amikor a szomszéd néni megkérdezte, hogy mi leszek, ha nagy leszek, gondolkodás nélkül rávágtam, hogy orvos. Ki is tartottam emellett (ha nem orvos, akkor kötéltáncos), nem is igazán volt más alternatívám.

Általános iskola alsó tagozatában egy osztálytársam édesanyja meghalt rákban. Ez a ’80-as években történt, abban az időben ez nem volt gyakori vagy ismert betegség. De nekem a fejembe ült a gondolat, hogy rákosokat akarok gyógyítani, mert az nem lehet, hogy kicsi gyerekek veszítsék el az édesanyjukat egy ilyen betegségben. Persze én abban az időben semmit sem tudtam a rákról, csak jött egy belső indíttatás.

Később, amikor 2. osztályos (ez a mai 10. osztálynak felel meg) gimnazista voltam, egy általános iskolai volt osztálytársam 16 évesen meghalt leukémiában. Többször is meglátogattam, amíg kórházban volt, és újra előjött az érzés, bár ekkor már tudatosan készültem az orvosi egyetemre.

1999-ben Szegeden végeztem az egyetemen, majd éveken keresztül két fő területen dolgoztam: az egyik a sürgősségi, a másik pedig a Honvédkórház onkológia osztálya volt. Az onkológiát nem én választottam, hanem a véletlen szülte – persze tudjuk, hogy nincsenek véletlenek. Még hatodéves egyetemistaként, a szigorló évben oda kerültem gyakorlatra, majd a rezidens évek belgyógyászati gyakorlatait is ott töltöttem. A mai napig hálás vagyok mindazért, amit az onkológiai osztályon ez alatt az 5-6 év alatt tapasztaltam és tanultam. Olyan emberekkel, olyan nagybetűs IGAZI ORVOSOKKAL dolgoztam együtt, akiktől rengeteget tanultam, akikre a mai napig felnézek, szeretettel és hálával gondolok rájuk. Már szinte senki sem dolgozik azok közül, akikkel én együtt dolgoztam (ez is azt mutatja, hogy mennyire régen történt), de engem még megtanítottak beteget vizsgálni; megtanították a beteget nézni és látni; nem a leletet, hanem a beteget kezelni és a laboreredményeket értelmezni.

Persze én is belecsöppentem az egészségügy mókuskerekébe, egy nap körülbelül 72 betegem volt, és 1 betegre 3 perc jutott. Ennyi idő alatt kellett közölni vele, ha épp kiderült, hogy daganata van, a további kezeléseket, a jó vagy rossz híreket. Aztán amikor a beteg már csak a kezelésekre járt be, akkor az osztály ritmusa azt diktálta, hogy valójában a beteget már nem is néztük, csak a leletét: igen, megkaphatja a kezelést, vagy nem kaphatja meg, halasztani kell. Nem vagyok büszke erre az időszakra, de volt, hogy én is csak a leletet néztem, és nem az embert. Ma már tudom, hogy nagyon-nagyon sok minden hiányzott ott a daganatos betegségek kezelésében, de leginkább az idő és az emberi tényezők.

Nálunk az osztályon az volt az alapszemlélet, hogy a beteg bármit használhat, mi nem mondtuk semmire azt, hogy ne tegye, mindent megengedtünk. Azért azt hozzáteszem, hogy orvosként, amikor jöttek a betegek a mindenféle csodaszerekkel, elképzelésünk sem volt arról, hogy mi micsoda. Nem szabad ezért az orvosokat hibáztatni, hiszen az egyetemen ezt nem tanítja senki, nem elvárható, hogy teljes tudással, rálátással rendelkezzenek.

Volt még egy különlegesség; nálunk dolgozott onkopszichológus az osztályon, aki lelki oldalról segítette a betegeket, de persze sokszor az orvosokat is kezelte. Emlékszem azokra az időkre, amikor a vállán sírtam a tehetetlenségtől, mert nem tudtam egy-egy betegnek segíteni. Sokszor éreztem azt, hogy én ezt lelkileg nem bírom csinálni, nem csupán a betegség természete, hanem a korlátok, az idő hiánya és a tehetetlenség miatt.

2002-2003-ban volt olyan szerencsém, hogy 1 évig Egyiptomban dolgozhattam, ahol egy teljesen más környezetben, egy nemzetközi katonai táborban voltam orvos. 3000 egészséges katonára vigyáztunk, naponta volt 3 betegem, abból is 2 csak beszélgetni jött, a harmadik pedig fizioterápiára.

Az alatt az egy év alatt rájöttem arra, hogy a gyógyítás valami egészen mást jelent számomra, mint a kórházi vagy a sürgősségi munka. Abban biztos voltam, hogy gyógyítani akarok, de már azt is tudtam, hogy nem abban a formában, ahogy eddig. Tisztán láttam, hogy számomra egy-egy beteg jóval többet jelent, mint 3 perc. A dolgok mélyére akartam látni, megérteni, hogy mi miért történik, mit hogyan lehet eredményesen kezelni. Így amikor hazajöttem, a felajánlott beosztást már nem fogadtam el, egyszerűen már nem tudtam volna visszamenni az osztályra dolgozni. Elkezdtem nézelődni, hogy mit lehetne, hogy lehetne tanulni. Találtam is egy természetgyógyász iskolát, ahol a természetgyógyászati alapismeretek modul után alternatív mozgás- és masszázsterápiát kezdtem el tanulni, aztán életmód-tanácsadást és -terápiát, majd fitoterápiát, ezekből sikeres szakvizsgát is tettem. A természetgyógyászatnak rengeteg ágát megtanultam, magával ragadott ez a világ, mindig újabb és újabb területek tűntek fel benne. Rájöttem arra is, hogy ha én nem tudok segíteni a betegnek, hanem továbbküldöm őket, akkor a legtöbb beteg nem megy tovább, így nekem meg kellett tanulnom mindazokat a gyógymódokat, amelyekben hittem és hiszem, hogy működnek. Bármennyire nem volt célom ebben az időben daganatos betegekkel dolgozni, ők valahogy mindig megtaláltak engem, így tulajdonképpen elmondhatom, hogy 1998-1999 óta daganatos betegekkel foglalkozom, kezdetben a kórházban, majd természetgyógyászként.

Amit én képviselek, az annak az ötvözete, hogyan tudjuk a nyugati módszereket a természetgyógyászati módszerekkel együtt alkalmazni. Nem utasítom el egyik oldalt sem, hiszen akár a sürgősségi esetekben, akár egy daganatos beteg kezelésében vagy a gyerekgyógyászatban igenis megvan a helye az orvostudománynak, az orvosok által alkalmazott szereknek, de mellette persze a megelőzésben, a kiegészítő kezelésben, a tünetek, mellékhatások csökkentésében vagy akár a rehabilitációban óriási jelentősége van az összes alternatív módszernek, ezért ebben a könyvben mindkét oldal képviseltetve lesz. Nagyon bízom benne, hogy sok-sok plusz információval fog tudni szolgálni, új szemléletmódot és olyan lehetőségeket bemutatva, amelyekre eddig talán másképp tekintettünk.

Nekem ez a terület a szívem csücske. Tudom, hogy nagyon sokan félnek tőle, de egészen más egy daganatos beteggel dolgozni, mint például egy magas vérnyomásos pácienssel – egészen más a betegek hozzáállása a gyógyulásukhoz, egyáltalán a betegséghez és az élethez. A daganatos betegek nagyon sok mindent, szinte mindent megtesznek a gyógyulásért, és ha ehhez megfelelő segítséget kapnak, akkor rengeteg sikerélményben lehet részük.

A gyógyításban azt a holisztikus szemléletet alkalmazom, ami magába foglalja a fizikai/testi, a lelki és az energetikai gyógymódokat, a szervezetet mindhárom szinten támogatva.

Dr. Csomai Zita

orvos-természetgyógyász

AJÁNLÁS A KÖNYVHÖZ

Nagy izgalommal és várakozással telve kezdtem neki a könyv olvasásának. Zita sokat mesélt arról, mi motiválta a könyv megírására, így tudtam, hogy újabb hiánypótló remekművet tartok a kezemben. Hiánypótló azoknak az embereknek, akik daganatos betegséggel néznek szembe, és azoknak is, akik segíteni próbálnak nekik, legyen az családtag, barát vagy terapeuta.

Rengeteg kérdés fel szokott merülni a rákos megbetegedések kapcsán, és örömmel láttam, hogy végre egy helyen választ kaphatunk arra, hogy mit lehet, mivel és hogyan. Zita soha nem vetette el az allopatikus orvoslás protokollját, hiszen mint orvos, ő is ebbe tanult bele, de egyedülálló módon ötvözte azt az évek során a különböző alternatív gyógymódokkal.

Remélem, hogy sok szakembernek kedve támad majd kicsit jobban elmélyülni ezekben a kiegészítő terápiákba, hiszen a legfontosabb a betegség legyőzése, ami sokkal könnyebben megy, ha több módszert is alkalmazunk egyszerre.

A könyv egyediségét mutatja az is, hogy nemcsak a betegek fizikai állapotával foglalkozik, hanem ugyanolyan hangsúlyt fektet az egyén energetikai és lelkiállapotára is. Ehhez fogható egységes gondolkodást a rák gyógyításában még nem láttam. Szó szerint libabőrös lettem a relaxációs résznél, és bízom benne, hogy sok beteg és terapeuta számára is ugyanilyen szívet-lelket melengető érzések jönnek majd elő a könyv olvasásakor.

Martin Zsuzsanna

természetgyógyász, fitoterapeuta

„Uram, adj türelmet,
Hogy elfogadjam, amin nem tudok változtatni,
Adj bátorságot, hogy megváltoztassam,
Amit lehet, és adj bölcsességet,
Hogy a kettő között különbséget tudjak tenni.”

ASSISI SZENT FERENC

Bevezető

Mielőtt bármibe belekezdenénk, felteszek egy kérdést: Szerinted mitől alakult ki, mi okozta a daganatot?

Ezt a kérdést mindig felteszem a pácienseimnek is. Ilyenkor arra vagyok kíváncsi, hogy mi az az első dolog, ami azonnal az eszükbe jut. Az a tapasztalatom, hogy erre a hirtelen kérdésre, ha nem gondolkodik rajta sokat a beteg, komoly válaszokat kaphatunk a tudatalattinkból, olyanokat, amin el lehet indulni. Sokszor ezt a kérdést a páciensek már feltették maguknak, és kész válaszokkal érkeznek. Olyan is van természetesen, hogy valaki annyira magába van roskadva, hogy csak egy „nem tudom” lesz a válasza. Ez is rendben van.

1. FEJEZET

A daganatos betegségek statisztikája

Hazánkban a második leggyakoribb halálok a daganatos, rosszindulatú betegség, ez 2018-ban 33 200 ember életét követelte, ami az összes elhunyt személy majd egynegyedét jelenti. Folyamatosan emelkedő tendenciát mutat a daganatok felismerése és diagnosztizálása, valamint ezzel együtt a daganatos betegségekben meghalt emberek száma is. Míg 1960-ban az arány 17 százalék volt, 1970-ben már 19, 1990-ben 21, majd az ezredfordulón elérte a 25 százalékot, így már az is kedvezőnek mondható, hogy megállt a növekedés, ami mögött egyértelműen az egyre hatékonyabb terápiák állnak. 50 éve lényegében nem akadt gyógyítható daganatos betegség, de ma már sok esetben igen jók a gyógyulási kilátások. Ha külön-külön megnézzük, hogy mennyi a felismert, és abból mennyi a gyógyult beteg, akkor azért a gyógyulások száma is emelkedő tendenciát mutat (Forrás: KSH).

Minden daganattípus életkori előfordulása előretolódott, tehát amiről mi az egyetemen azt tanultuk, hogy a 60-70 évesek betegsége, az ma a 40-50 éveseké, vagy akár a 30-asoké. A vastagbéldaganatok megjelenése egészen döbbenetes módon előretolódott, nem ritka, ha 20-30 éveseknél diagnosztizálják, de az összes daganatról elmondható, hogy már egészen fiatal korban is megjelenhet. Ma már nem lehet azt mondani, hogy idősekre jellemző ez a betegség, sőt talán az idős betegeknél, ha az arányokat nézzük, ez megfordult. Ez azt jelenti tehát, hogy mindenkire nagyon-nagyon oda kell figyelni, és ha bármilyen kis eltérést észlelünk, gyanús jeleket találunk, akkor utána kell járni, nem szabad annyival elintézni, hogy „ő még fiatal ehhez”.

1. táblázat: Az Országos Onkológiai Intézet 2018 augusztusában átadott állománya alapján korrigált rákregiszter-adatok

Mutató/dimenzió

2005

2010

2015

Tüdőrák-incidencia százezer lakosra

110,0

105,4

123,1

Férfiak

151,1

138,8

150,2

Nők

72,9

75,1

98,5

A női emlő rosszindulatúdaganat-incidenciája százezer lakosra

138,5

132,5

162,7

1. ábra: Leggyakoribb daganatok előfordulási és halálozási adatai Magyarországon, férfiak

Forrás: Rákregiszter, KSH 2013.

2. ábra: Daganatok előfordulási gyakorisága Magyarországon, nőknél

3. ábra: Daganatos megbetegedések miatti halálozás Magyarországon, nők esetében

Még néhány statisztikai adat 2011-2012-ből:

2. táblázat: A daganatos halálozás Európában, 2011–2012 években (100 e lakos)

Ország/év

2011

2012

Belgium

267,56

260,05

Bulgária

229,12

248,68

Csehország

301,25

298,33

Dánia

317,34

315,4

Németország

257,49

253,28

Írország

298,77

287,33

Görögország

244,44

247,31

Spanyolország

244,07

242,65

Olaszország

260,66

258,13

Ciprus

195,76

205,55

Litvánia

284,17

278,14

Lettország

300,82

305,34

Luxemburg

267,64

265,8

Magyarország

357,3

361,11

Hollandia

300,35

297,48

Ausztria

256,27

255,52

Lengyelország

297,44

299,98

Portugália

245,3

244,62

Románia

265,35

268,51

Szlovénia

318,74

305,42

Szlovákia

325,78

319,58

Finnország

225,85

223,67

Svédország

238,13

239,33

Egyesült Királyság

286,36

286,33

Szerbia

299,56

301,55

Európai Unió tagállamok

268,63

267,21

Forrás: Eurostat http://epp.eurostat.ec.europa.eu/tgm/table.do?tab=table&init=1&language=en&pcode=tps00116&plugin=1

Amikor ezeket a statisztikai adatokat nézzük, általában az emberekben a félelem, a rettegés lesz úrrá, hogy „Csak én meg ne betegedjek!”, „Mi lesz, ha én is közöttük leszek?”. A legfontosabb, hogy megnézzük, mi okozza ezeket a betegségeket, mi az oka annak, hogy ilyen magas a halálozás nálunk a többi EU-országhoz képest, és hogy cselekedjünk. El kell kezdeni odafigyelni magunkra, egészségesebben táplálkozni, egészségesebben élni, mind fizikailag, mind lelkileg. A megelőzés a legeslegfontosabb, és a korai felismerés. A daganatok korai felismerése életmentő, akár a nyugati, akár a természetes módszereket nézzük. Minél korábban fedezzük fel, minél kisebb a daganat mérete, minél jobb állapotban van a szervezet és az immunrendszer, annál nagyobb az esély a teljes gyógyulásra.

2. FEJEZET

Orvosi kezelések összevetve a természetgyógyászati módszerekkel

Ahogy már a bemutatkozásban említettem, én abban hiszek, hogy ezt a két oldalt együtt érdemes alkalmazni.

Az orvosi, nyugati kezeléseknek a célja a daganat elpusztítása, mindegy, hogy milyen áron, csak a daganatot nézzük, mint egy fő gonoszt, és el akarjuk pusztítani kemoterápiával, szikével, sugárral, nem akarjuk látni többé. Valaminek az elpusztítása az egyfajta negatív hozzáállás, de ugyanezt elmondhatjuk a kemoterápiához való hozzáállásról is. Amikor azt mondják a betegnek, hogy „most bekötöm ezt a mérget”, akkor a beteg is méregként tekint a szerre, s ebben az esetben nehezen várhatunk teljes gyógyulást.

Ezzel szemben a természetgyógyászati kezelések célja a szervezet és az immunrendszer megerősítése, a test energetikájának helyreállítása, a lelki traumák és a stressz oldása. Egészen más szinten működik a kettő, így nagyon jól megférnek egymás mellett – persze bizonyos kezelések mellett vannak szabályok mindkét oldalon.

Nagyon fontos, hogy a beteg hitét és a gyógyulás lehetőségét soha nem szabad elvenni.

Amikor csak az orvosi gyógymódokat akarjuk alkalmazni, az olyan, mintha egy fél pakli kártyával játszanánk, de ugyanez igaz a természetes gyógymódokra is. Ha összetesszük a kettőt, akkor a pakli mindkét fele nálunk lesz, de azt soha nem tudhatjuk, hogy melyikben van a jolly joker vagy az aduász.

AZ ORVOS TUDATALATTIJA

Amikor egy orvos közli a beteggel a diagnózist, és azt mondja, hogy „ebben a betegségben a betegek 75 százaléka meggyógyul”, a beteg sokszor mégis úgy megy ki az ajtón, hogy halálos ítéletet kapott, és úgy érzi, az orvos nem mondott igazat.

Miért van ez? Az orvos olyan betegekkel találkozik leggyakrabban, akik éppen friss diagnózist vagy kezelést kaptak, akiknek kiújult a daganatuk, és újabb kezeléseket kaptak, vagy akiket elveszített. Azokkal a betegekkel, akik meggyógyultak, és csak kontrollra jönnek vissza, csak rövid ideig találkozik, így érzelmileg azokhoz a betegekhez kötődik, akik nagyon betegek. Hiába tudja a statisztikai adatokat, hogy a betegek 75 százaléka meggyógyul, ő érzelmileg ahhoz a 25 százalékhoz kötődik, akik a kórházban vannak és nagyon betegek. Így az, amit mond, illetve az érzelmei, a tudatalattija nincsenek összhangban egymással. A beteg az orvos testbeszédéből ezt érzékeli, és ami átmegy neki, az a halálfélelem. Nagyon fontos lenne az orvosokat gyakrabban szembesíteni a gyógyult páciensekkel, hogy ők maguk is higgyenek a gyógyulásban.

A természetgyógyász ezzel szemben azokkal a betegekkel találkozik, akik mindent megtesznek a gyógyulásért, hisznek benne, és a sok gyógyult beteget látva nincs ellentét a természetgyógyász testbeszéde és a kimondott szavai között, így a betegnek már eleve nagyobb a bizalma vele szemben.

A nyugati kezeléseknek általában gyors hatásuk van, persze mellette rengeteg mellékhatásuk is. A természetgyógyászati módszerek szelíd gyógymódok, kevesebb mellékhatással, de alapvetően elmondhatjuk, hogy lassabban is működnek. Sokszor nincs annyi idő, hogy ezt kivárjuk. A másik fontos kérdés, hogy ha a kezelés nem hoz elég gyorsan eredményt, sok beteg abbahagyja, feladja, és sokan bele se vágnak olyan gyógymódokba, amihez az életmódjukon is változtatni kell.

Nagyon sokszor hallom, hogy az orvos azt mondja a betegnek, hogy „ne változtasson semmit, csináljon mindent ugyanúgy, mint eddig”. Egyrészt így nehéz rávenni a beteget az életmódváltásra, de ami ennél is fontosabb: ha mindent ugyanúgy csinál, mint eddig, akkor mitől várjuk a gyógyulást? Ahogy a beteg eddig élte az életét, az vezetett ide, akkor mi a jó abban, ha ugyanezt az életmódot folytatja? Ezekre a kérdésekre később még visszatérünk.

Természetgyógyászati módszerekkel az orvosi kezelések előtt, alatt és után tudjuk a beteget fizikailag, lelkileg és energetikailag erősíteni. A kezelések alatt a mellékhatásokat tudjuk csökkenteni, és számtalan esetben a kezelések hatékonyságát tudjuk növelni.

Az orvosi kezelések mindig a protokoll szerint haladnak, mindig a beteg leletei alapján választják ki a terápiát, a daganat mérete, szövettani típusa dönti el, hogy műtét, kemoterápia vagy sugárterápia következik. Az orvos szigorúan csak a protokollban előírtakat követheti, amit megelőz az onkológiai bizottság döntése. Ezzel szemben a holisztikus szemléletnél mindig egyénileg állítjuk össze a kezelési tervet. Míg az orvos ugyanarra a daganattípusra ugyanazt a kezelést adja, természetgyógyászként akár teljesen eltérő lehet ugyanannak a daganatnak a megközelítése. A holisztikus megközelítés azt jelenti, hogy a beteget egyben nézzük, és mindhárom szinten (fizikailag, lelkileg és energetikailag) kezeljük.

DR. CSOMAI ZITA
TOVÁBBI KÖNYVEI

A BETEGSÉGEK LELKI EREDETE

Az emberi szervezet egy testi, lelki és energetikai egység, így ezek folyamatosan hatást gyakorolnak egymásra.

Nem lehet azt mondani, hogy minden betegség gyógyítható, de azt igen, hogy minden betegségben fellelhető a lelki komponens, amellyel érdemes és kell is foglalkozni!

Ismerd meg Dr. Csomai Zita kötetéből a betegségek lelki eredetét, tudd meg miként hatnak az egyes érzelmek a különböző szerveinkre, hogyan befolyásolják a szervezetünkben lévő baktériumok a lelkiállapotunkat.

A PAJZSMIRIGY EGÉSZSÉGES MŰKÖDÉSE

Dr. Csomai Zita a tőle megszokott holisztikus módon közelíti meg a pajzsmirigy működését, egészségének megőrzését és helyreállítását mind fizikai, mind lelki oldalról.

A könyv nagy segítséget nyújt mindenkinek, aki szeretné jobban megismerni a teste működését és megelőzni a problémákat, de azoknak is, akik már kialakult betegséggel küzdenek. Továbbá hasznos a szakemberek, terapeuták számára is, akik szeretnének jobban elmélyülni az alternatív gyógymódokban.

EGÉSZSÉGES HORMONRENDSZER

A hormonrendszer betegségei egyre több embert érintenek világszerte, ahhoz azonban, hogy megfelelően tudjuk ezeket kezelni, az okokat fel tudjuk deríteni és nem csupán a tüneteket elnyomni, fontos ismernünk a rendszer működését.

Ez a könyv a hormonrendszer működését, az összefüggéseket, az élettani, a kórélettani alapokat mutatja be, számtalan ábrával segítve a megértést. Ebben a szövevényes rendszerben megtaláljuk a lényeges kapcsolatokat, ezáltal a megelőzés és a terápia is egészen más megvilágításba kerül.

GYEREKBAJOK TERMÉSZETES GYÓGYMÓDJAI

A kötetben a gyermekeket érintő leggyakrabban előforduló egészségügyi problémákra kínál a szerző természetes gyógymódokat.

A könyvben szereplő módszerek, gyógymódok alkalmazása egyszerű és hatásos. Bármikor kinyithatjuk és segítségül hívhatjuk, ha tanácstalanok vagyunk egy betegség, egy egészségügyi probléma kapcsán.

NEHÉZFÉM-KIVEZETÉS A GYAKORLATBAN

A könyvben a nehézfémek veszélyein túl a kivezetés gyakorlati kérdéseire is választ kap az olvasó, megismerheti a szükséges ásványi anyagokat, azok pótlási lehetőségeit, a kivezetéshez valóban hasznos módokat, gyógynövényeket, szereket.

Dr. Csomai Zita könyvében nemcsak elméleti tudást találunk a nehézfémek okozta problémákról, de a több évtizedes kutatómunkával támogatott nehézfém-kivezetésre szolgáló gyakorlati protokollt is ismerteti lépésről lépésre.